label_title: Eurovision laulukilpailu 1956
label_desc: Eurovision laulukilpailu 1956 järjestettiin torstaina 24. toukokuuta 1956 pienikokoisessa Teatro Kursaalissa Luganossa Sveitsissä. Laulukilpailu oli historiansa ensimmäinen. Euroopan yleisradiounioni oli suunnitellut jonkinlaista ohjelmamuotoa jäsenmaidensa välille ja Italian San Remon festivaalien inspiroimana päätettiin järjestää iskelmälaulukilpailut. Kilpailun juonsi Lohengrin Filipello. 